لێرە ، لە بارەگای نەتەوە یەکگرتووەکانەوە ، بەشدار دەبم لەگەڵتان لە پێشوازیکردن لە ساڵی نوێ .
ئێمە پێ دەنێینە ساڵی ٢٠٢٠ ، کە چواردەورمان ئاسۆ نادیار و نا ئارامە.
لەگەڵ بەردەوامی نایەکسانیی و هەڵکشانی ڕق و کینە
لە جیهانێکی شەڕو شۆڕاویی و هەسارەیەکی ڕووەو گەرمی
گۆڕانی کەش وهەوا بە تەنیا تاکە گرفتی درێژ خایەن نیە ، بەڵکو مەترسیەکی ئاشکرا و بەرچاوە .
ئێمە ناتوانین ببینە ئەو نەوەیەی کە سەرگەردانە لە کاتێکدا هەسارەی زەوی دەسووتێ.
بەڵام تروسکەی هیواش هەیە
ئەمساڵ ، پەیامی ساڵی نوێم ئاراستەی گەورەترین سەرچاوەی ئەو هیوایە دەکەم : گەنجانی جیهان
هەر لە کردە ژینگەییەکان تا یەکسانی جێندەریی و دادپەروەری کۆمەڵایەتی و مافەکانی مرۆڤ ، ئێوە نەوەی گەنج لە هێڵەکانی پێشەوە و لە سەرە دێرەکاندان .
من ئیلهام لە گوڕ و تین و کۆڵنەدانتان وەردەگرم .
ئێوە ، مافی خۆشتانە ، داوای ڕۆڵ دەکەن لە داڕشتنی ئایندە.
من لەگەڵ ئێوەم
نەتەوە یەکگرتووەکان پشتگیرییتان دەکات و لە پێناو ئێوە کاردەکات .
ساڵی ٢٠٢٠، یادی حەفتاوپێنچەمین ساڵی دامەزراندنی نەتەوە یەکگرتووەکانە
ئێمە لە سەروبەندی ڕاگەیاندنی " دەیەیەک لە کردار لە پێناو وەدیهێنانی ئامانجەکانی گەشە پێدانی بەردەوام" ین ، کە نەخشەی کارمانە لە پێناو جیهانگیرییەکی دادپەروەرانە.
ئەم ساڵ ، جیهان پێویستی بە گەنجان هەیە بۆ دەربڕینی بیرو ڕاکانیان . بەردەوام بن لە بیرکردنەوەی داهێنەرانە ، ئاسۆکانتان فراوان کەن ، بەردەوام بن لەسەر گوشارە پێویستەکان .
لە ساڵی ٢٠٢٠ هیوای ئاشتی و کامەرانیتان بۆ دەخوازم
سوپاس